tartuNLP/wikipedia-smugri-20251201 huggingface dataset:
Praha koolkond

Praha koolkond oli alates 1926. aastast Praha lingvistikaringi ümber koondunud keeleteadlaste rühmast alanud keeleteaduslik rühmitus. 
Koolkonna kujunemisel olid keskseiks Vilém Mathesius, Roman Jakobson, Sergei Karcevski, Jan Mukařovský ja Nikolai Trubetzkoy. Ühing oli eelkõige mõjutatud Ferdinand de Saussure'i, Baudouin de Courtenay ja Filip Fjodorovitš Fortunatovi slavistikakoolkonna ideedest. Rühmitus sai Prahas oma põhimõtteid arendada vaid kümmekond aastat kuni Saksa okupatsiooni ning Trubetzkoy ja Mathesiuse surmani. Praha ringi ideede õitseng jätkus Ameerika Ühendriikides Harvardi Ülikoolis, kuhu Roman Jakobson oli Saksa okupatsiooni eest põgenenud. Seega kehtib nimetus "Praha koolkond" kõigi keeleteaduslike õpetuste kohta, mis on suguluses Praha ringi programmiga, asukohast olenemata. Eelnimetatud programm avaldati esimest korda juba 1929. aastal väljaandes "Travaux du Cercle Linguistique de Prague" ja selles piiritletud seisukohad on üldjoones järgmised:
Selles programmis esitatud seisukohtadest on tänaseks tärganud uusi ja hinnatavaid ideesid ning need on viinud keeleteaduslike avastusteni. Praha ringi liikmed arendasid esimesena välja keeleliidu mõiste, mille all mõeldakse nähtust, kus naaberkeeltel on mitmesuguseid sarnasusi, kuid nad ei ole sugulaskeeled.
Skåtøy

Skåtøy on saar ja endine vald Norras Telemargi maakonnas Kragerø vallas.
Saar asub Kragerøfjordeni suudmes. Saart ümbritsevad teised saared; põhja pool asuvad Bærøy, Gumøy ja Oterøy, idas Jomfruland ja edelas Øygarden.
Skåtøy on Telemargi suurim saar. Saare pindala on 8,8 km². Saar on kaljune, osa sellest on kaetud metsaga.
Aasta läbi elab seal umbes 250 inimest. Saarel on 40–50 õpilasega põhikool.
Saarel on muu hulgas kohvik ja kunstigalerii ning mitu seltsi ja klubi. Saar on populaarne puhkusekoht. Saarel on elanud ka paljud kunstnikud. Saarel on 2001. aastal valminud skulptor Per Elsdorfi valmistatud naisekuju "Pesta", mis kujutab Theodor Kittelseni katkust rääkiva raamatu tegelast.
Saare läänerannikul on Krikkeni rannakindlus, mille ehitasid sakslased Teise maailmasõja ajal.
Alates 2000. aastast on juuli keskel peetud muusika- ja luulefestivali.
Saarestikus on parvlaevaliiklus Skåtøy ning Stabbestadi, Bærøy, Tåtøy, Virgini, Gumøy, Langøy ja Kragerø asula vahel.
Ajalugu.
Skåtøy eraldus Sannidali vallast aastal 1882 ning oli kuni 1960. aastani iseseisev vald. Kuni 1918. aastani oli nime kuju "Skaatø", seejärel kuni 1920. aastani "Skaatøy". Alates 1921. aastast on saarel praegune nimi.
Saarel asub aastast 1863 pärinev Skåtøy kirik, mis on Norra viie suurema puitkiriku hulgas.
Liane Pintsaar

Liane Pintsaar (sündinud 17. märtsil 1990) on eesti kergejõustiklane.
Ta on lõpetanud Tartu Kivilinna Gümnaasiumi.
Liane Pintsaar esindab Tartu Kalevit. Tema treenerid on Mehis Viru ja Kersti Viru.
Juulis 2009 Serbias Novi Sadis peetud juunioride Euroopa meistrivõistlustel võitis ta kolmikhüppes isikliku rekordiga 13,89 kuldmedali.
Mudiste – Suure-Jaani – Vändra tee

Mudiste – Suure-Jaani – Vändra tee (registrinumbriga 57) on üks Eesti tugimaanteedest. 
See saab alguse Mudiste külas Imavere – Viljandi – Karksi-Nuia tee 32. kilomeetril. Tee pikkus on 42,8 km. Tee lõpeb Allikõnnu külas Pärnu–Rakvere–Sõmeru tee 43. kilomeetril. 
Sillad Mudiste – Suure-Jaani – Vändra teel.
Sildade nimistu pärineb teeregistrist.
Asulad Mudiste – Suure-Jaani – Vändra teel.
Mudiste küla, Tällevere küla, Nuutre küla, Lõhavere küla, Päraküla, Lahmuse küla, Põhjaka küla, Vihi küla, Kootsi küla, Kaansoo küla, Veskisoo küla, Võiera küla, Tagassaare küla, Suurejõe küla, Kose küla, Säästla küla, Kirikumõisa küla, Kalmaru küla, Vändra alev, Allikõnnu küla.
Klaster (muusika)

Klaster ehk kobarkooskõla (inglise keeles "cluster", "kobar") on muusikas piiramatust arvust helidest koosnev akord, mille kõigi kõrvutiasetsevate helide intervall on väiksem kui väike terts.
Klastrit tähistatakse noodikirjas
Leida Sevruk

Leida Sevruk (22. aprill 1913 – 18. oktoober 2009) oli eesti rahvasportlane.
87-aastaselt tegi ta langevarjuhüppe, millega ta läks maailma vanima naislangevarjurina Guinnessi rekordite raamatusse.
Ta oli mitmekordne veteranide (oma vanuseklassi) maailmameister orienteerumises (1995, 1996, 1998, 1999). 
Sevruk oli Kätlin ja Sigrid Sepa vanavanaema.
Osamu Ichikawa

Osamu Ichikawa (jaapani keeles 市川 治 "Ichikawa Osamu"; 21. juuni 1936 Saitama – 2. jaanuar 2009 Tōkyō) oli jaapani näitleja. 
1965. aastast dubleeris ta paljusid animetegelasi. 
Ta suri kodus südameinfarkti.
Luri Dini Ayu Safitri

Luri Dini Ayu Safitri (Luri AFI; 25. november 1985 Surabaya – 11. jaanuar 2009 Jakarta) oli Indoneesia näitlejatar ja lauljatar. 
Ta sai 2005 lauljate televõistlusel "Akademi Fantasi Indosiar" neljanda koha. 
Tal ilmus 2005 album "Funtastic" hittsingliga "Dengarlah".
Ivo Josipović

Ivo Josipović (sündinud 28. augustil 1957 Zagrebis) on Horvaatia poliitik, õigusteadlane ja helilooja, kes oli 18. veebruarist 2010 kuni 18. veebruarini 2015 Horvaatia president.
Ta lõpetas 1980. aastal Zagrebi Ülikooli õigusteaduskonna, 1985 sai magistri- ja 1994 doktorikraadi kriminaalõiguse alal. Aastal 1984 asus ta tööle Zagrebi ülikooli õppejõuna. Ta on töötanud professori ja uurijana ka mitmes välismaa ülikoolis.
Ivo Josipović on õppinud ka Zagrebi muusikaakadeemias, mille lõpetas kompositsiooni erialal aastal 1983. Aastatel 1987–2004 oli ta muusikaakadeemia õppejõud. Ta on loonud umbes 50 helitööd ja pälvinud nende eest mitu rahvusvahelist auhinda. Alates 1991. aastast on ta Zagrebi muusikabiennaali direktor.
Ivo Josipović kuulub Horvaatia Sotsiaaldemokraatlikku Parteisse. Alates 22. detsembrist 2003 on ta Horvaatia parlamendi liige.
Juulis 2009 sai temast sotsiaaldemokraatide presidendikandidaat. 27. detsembril 2009 peetud presidendivalimiste esimeses voorus sai ta 32,4% häältest. Teises voorus 10. jaanuaril 2010 oli ta vastamisi esimeses voorus 14,8% häältest saanud sõltumatu Zagrebi linnapea Milan Bandićiga ja valiti 60,26%-ga häältest Horvaatia kolmandaks presidendiks.
Sigurd Curman

Jon Sigurd Curman (29. aprill 1879 Stockholm — 14. veebruar 1966 Solna) oli Rootsi arhitektuuriajaloo professor, riigiantikvaar ja kirikute restauraator. Tal on suured teened Rootsi-Baltimaade, sealhulgas Rootsi-Eesti suhete arendajana. Õppis Uppsala Ülikoolis, kust sai ka doktorikraadi.
Mamadou Dia

Mamadou Dia (18. juuli 1910 Kombolé – 25. jaanuar 2009 Dakar) oli Senegali poliitik. 
Ta oli 1960–1962 Senegali peaminister. Et teda süüdistati vandenõus president Léopold Sédar Senghori kukutamiseks sõjaväelise riigipöördega, siis ta oli sunnitud tagasi astuma ning hiljem ta vangistati. Ta vabastati 1974.
Metsastepp

Metsastepp on bioom, kus jõgedevahelistel aladel niidustepi või stepi alad vahelduvad paremate niisutamisoludega metsaaladega.
Metsastepp moodustab parasvöötmes metsastepivöötme ja esineb ka lähistroopikas. Parasvöötmes moodustab ta Euraasias Kesk-Doonau madalikust Altaini ulatuva riba ning esineb ka kohati Sajaanide piirkonnas (Krasnojarski krai ja Irkutski oblast), Taga-Baikali krais, Mongoolias, samuti Põhja-Ameerikas Suure tasandiku põhjaosas ja Kesktasandiku lääneosas.
Eri pikkuskraadidel erineb metsastepp sõltuvalt aasta keskmisest sademete hulgast (100–400 mm aastas) ning talvede karmusest (jaanuari keskmine õhutemperatuur −5 kuni −40 °С). Erinev on ka taimkate. Põhja-Ameerikas on levinud okasmets-laialehised metsad, Euroopas – laialehised metsad, Lääne-Siberis kaasikud, Sajaanide piirkonnas kase-männikud ja Taga-Baikalis lehise-männikud. Metsad kasvavad mets-hallmuldadel, stepid mustmuldadel.
Lähistroopilisi metsasteppe nimetatakse savannideks ja preeriaks.
Viljakate muldade tõttu on metsastepid tugevalt mõjutatud inimtegevusest.
Milan Bandić

Milan Bandić (22. november 1955 – 28. veebruar 2021) oli Horvaatia poliitik.
Alates 15. maist 2005 kuni surmani oli ta Zagrebi linnapea. Ta oli linnapea ka aastatel 2000–2002.
Kuni 2009. aastani kuulus ta Horvaatia Sotsiaaldemokraatlikku Parteisse. Kui ta aga otsustas sama aasta presidendivalimistel partei valitud kandidaadi vastu kandideerida, oli ta sunnitud parteist lahkuma ning astus üles sõltumatu kandidaadina. 27. detsembril 2009 peetud presidendivalimiste esimeses voorus sai ta 14,8 protsenti häältest ning pääses koos 32,7 protsenti häältest saanud sotsiaaldemokraadi Ivo Josipovićiga teise vooru. 10. jaanuaril 2010 peetud teises voorus kaotas ta Ivo Josipovićile.
Simon Eder

Simon Eder (sündinud 23. veebruaril 1983 Zell am Sees) on Austria laskesuusataja.
Eder hakkas laskesuusatamist treenima 1995. aastal. Juunioride maailmameistrivõistlustel tuli ta 2002. aastal juunioride maailmameistriks 15 km eraldisstardiga sõidus ja 2004. aastal sai pronksmedali 10 km sprindis. 
Täiskasvanute maailmameistrivõistlustel osales ta esimest korda 2007. aasta MM-il Anterselvas, kus ta sai teatesõidus kuuenda koha. 2008. aasta maailmameistrivõistlustel Östersundis oli ta teatesõidus neljas ja 15 km ühisstardiga sõidus viieteistkümnes. 2009. aasta MM-il Pyeongchangis suusatas Eder teist vahetust pronksmedali võitnud Austria teatemeeskonnas. Individuaalselt sai ta nii sprindis kui ka ühisstardiga sõidus 8. koha ja jälitussõidus 14. koha.
Maailma karikasarjas osales Eder esimest korda 18. jaanuaril 2003 Ruhpoldingis 10 km sprindis. Esimesed MK-etapi punktid sai ta 2006. aastal Hochfilzenis, kui oli sprindis 22. Esimest korda jõudis ta kolme parema hulka 24. jaanuaril 2009 Anterselvas, kui oli teine 12,5 km jälitussõidus. Samal aastal hooaja viimasel MK-etapil 29. märtsil Hantõ-Mansiiskis sai ta esimese võidu 15 km ühisstardiga sõidus.
Saavutused.
Maailma karikasarjas.
Maailma karikasarja etapivõidud.
Simon Eder on osalenud 67 maailma karikasarja etapil () ja jõudnud poodiumile seitsmel korral, millest üks kord kõige kõrgemale astmele.
Ramaswamy Venkataraman

Ramaswamy Venkataraman (tamili ராமசுவாமி வெங்கட்ராமன்; 4. detsember 1910 Pattukkottai (praegu Tamil Nadu osariigis) – 27. jaanuar 2009 New Delhi) oli India poliitik. 
Ta oli 25. juulist 1987 kuni 25. juulini 1992 India president.
John Updike

John Hoyer Updike (18. märts 1932 – 27. jaanuar 2009) oli ameerika kirjanik.
Adélie maa

Adélie maa (prantsuse "Terre Adélie") on Antarktika sektor, mis kuulub Prantsuse Antarktiliste ja Lõunaalade hulka.
Piirkonna piirid ulatuvad Antarktise rannikul asuvast Pourquoi Pas' punktist () ja Aldeni punktist () kuni lõunapooluseni. Rannajoone pikkus on umbes 350 km. Territooriumi pindala on üle 432 000 km² ja see on peaaegu täielikult kaetud jääga.
Adélie maa ranniku avastas aastal 1837 prantsuse meresõitja Jules Dumont d'Urville, kes nimetas selle oma abikaasa Adélie järgi.
12. jaanuarist 1956 tegutseb Adélie maa territooriumil Prantsusmaa Dumont d'Urville'i polaarjaam, mis asub rannikul punktis .
Adélie maa piirneb mõlemal pool Austraalia Antarktika alaga – läänes George V rannikuga ja idas Wilkesi maaga.
Sid Wilson

Sidney George Wilson (sündinud 20. augustil 1977 Des Moinesis Iowas) on Ameerika Ühendriikide DJ, klahvpillimängija ja räppar.
Ta on bändi Slipknot DJ.
Cantini muuseum

Cantini muuseum (prantsuse keeles "Musée Cantini") on kunstimuuseum Marseilles. See on üks olulisemaid moodsa kunsti muuseume Prantsusmaal.
Muuseum avati 1936. aastal skulptor Jules Cantini algatusel.
Muuseumi väljapanekute hulgas on peamiselt aastatest 1900–1960 pärinevad teosed. Teoste autorite hulgas on Henri Matisse, André Derain, Vassili Kandinski, František Kupka, Auguste Chabaud, Raoul Dufy, Jean Arp, Pablo Picasso, Paul Signac, Roberto Matta, Max Ernst, André Masson, Antonin Artaud jpt.
Chris Fehn

Christopher Michael Fehn (sündinud 24. veebruaril 1972) oli Slipknoti löökpillimängija ja taustalaulja.
18 märtsil, 2019 lahkus ta Slipknotist.
Nõelaneem

Nõelaneem (ka Agulhase neem; afrikaani keeles Kaap Agulhas, inglise keeles Cape Agulhas) on Aafrika mandri lõunapoolseim punkt. See asub Lõuna-Aafrika Vabariigi territooriumil Lääne-Kapimaal Overbergi ringkonnas Nõelaneeme vallas Nõelaneeme rahvuspargi territooriumil 170 km Kaplinnast kagus. See on India ookeani ja Atlandi ookeani vaheline ametlik piiripunkt. Ookeanide piiriks peab IHO tinglikult 20. meridiaani, mis läbib Nõelaneeme.. Neeme geograafilised koordinaadid on .
Nõelaneem arvatakse mõnikord kolme suure neeme hulka. 
Neeme lähedal on L'Agulhase asula, mille lõunaotsas on Lõunaneeme tuletorn. 
Neeme üldkõrgus on 140 m. 
Meri.
Mandrilava ulatub neemest 250 km lõuna poole. Neeme ümbruse veed on kalarikkamate seas Lõuna-Aafrika rannikul.
Nõelaneemest lõuna pool pöördub Nõelaneeme hoovus, mis voolab piki Aafrika idarannikut lõuna poole, India ookeani tagasi. Sealjuures eralduvad suured ookeanikeerised (Nõelaneeme rõngad), mis jõuavad Lõuna-Atlandi ookeani, viies sinna kaasa tohutu palju soojust ja soola. See on üks tähtsamaid elemente termohaliinses tsirkulatsioonis.
Avastamislugu, nimi ja ajalugu.
Nõelaneemeni jõudis esimese eurooplasena 1488 Bartolomeu Dias. 
Neeme portugalikeelne nimi "Cabo das Agulhas" tähendab 'Nõelte neem'. Arvatakse, et portugali meresõitjad andsid talle selle nime arvukate kaljude ja karide tõttu. Ei hoovuste kokkusaamine tekitab sageli kõrgeid laineid; Nõelaneeme ümbrust peetakse lainete ja karide tõttu väga ohtlikuks. Teise oletuse järgi näitas kompassinõel seal 1500. aasta paiku seal täpselt geograafilise põhjapooluse suunas (magnetiline deklinatsioon oli seal täpselt 0°).
Nõelaneeme järgi on nime saanud muu hulgas soe Nõelaneeme hoovus, mida esimesena kirjeldas Vasco da Gama oma India-reisil 1497–1498. 
Traditsioonilisel klipriteel oli Nõelaneeme ümbrus kõige ohtlikum paik.
Shawn Crahan

Michael Shawn Crahan (sündinud 24. septembril 1969) on Slipknoti löökpillimängija ja taustalaulja. 
Ta on bändi vanim liige.
Craig Jones

Craig Michael Jones (sündinud 11. veebruaril 1973) on USA muusik. 
Ta on Slipknoti endine kitarrist, praegune helitöötleja.
James Root

James Donald Root (sündinud 2. oktoobril 1971) on Ameerika Ühendriikide muusik, kitarrist ja laulukirjutaja.
Root on alates 1999. aastast Slipknoti rütmikitarrist. Ta on olnud ka Stone Souri kitarrist.
Mick Thomson

Mickael Gordon Thomson (sündinud 3. novembril 1973) on Ameerika Ühendriikide muusik, Slipknoti kitarrist.
Ta liitus Slipknotiga 1996. aastal. Enne seda mängis ta alates 1993. aastast kodulinnas Des Moinesis kitarri mitmes kohalikus bändis ja tegutses ka kitarriõpetajana.
Corey Taylor

Corey Todd Taylor (sündinud 8. detsembril 1973) on USA laulja, laulukirjutaja ja näitleja. 
Ta on tuntud ansamblite Slipknot ja Stone Sour laulusolistina.
Corey liitus Slipknotiga 1997 aastal, asendades senist lauljat Anders Colsefni. Ta on koostööd teinud paljude teiste tuntud bändide ja artistidega, näiteks Disturbed, Apocalyptica, Junk Beer Kidnap Band, Anthrax, Aaron Lewis, Soulfly ja Korn, kes ka avastas Slipknoti, aitas ja ka mõjutas.
Telekava

Telekava on paberkandjal või internetis olev info telesaadete kohta (sh alguse kellaaeg, kirjeldus, žanr jms). Telekavas esitatakse telesaated tavaliselt alguse kellaja järjekorras ning rühmitatakse kanalite ja/või nädalapäevade järgi.
Heldur Niit

Heldur Niit (9. september 1928 Lümanda vald – 21. oktoober 2010 Hiiu, Tallinn) oli eesti rahvaluule- ja kirjandusteadlane.
Heldur Niit sündis õpetajate pojana. Õppis aastail 1936–1942 Lööne ja Kuressaare algkoolis ning Kuressaare Keskkoolis 1942–1947. Tartu Ülikoolis õppis eesti rahvaluulet. Töötas 1955–1963 nooremteadurina Keele ja Kirjanduse Instituudis ning 1963–1972 ENE toimetuses toimetajana. Aastail 1972–2007 oli ta Keele ja Kirjanduse kirjandusloo ja rahvaluule osakonna toimetaja. 
Isiklikku.
Heldur Niit oli aastail 1949–1958 abielus Ellen Niiduga. Neil on poeg Toomas Niit (sündinud 1953).
Doris Leuthard

Doris Leuthard (sündinud 10. aprillil 1963) on Šveitsi poliitik ja jurist. Ta oli Šveitsi liidupresident 2010. ja 2017. aastal.
Ta on Šveitsi Kristlik-Demokraatliku Rahvapartei liige. Aastatel 2004–2006 oli ta partei esimees. 
Aastatel 1999–2006 oli ta Rahvusnõukogu liige. 
Alates 1. augustist 2006 31. detsembrini 2018 oli ta üks Šveitsi Liidunõukogu seitsmest liikmest. Ta vastutas majanduse eest. Ta valiti liidunõukogusse pärast tema erakonnakaaslase Joseph Deissi ootamatut tagasiastumist. Et teised erakonnad oma kandidaati ei esitanud, oli Leuthard ainus kandidaat. Valimistel sai ta 234 kehtivast häälest 133. Väike poolthäälte arv on seletatav sellega, et Šveitsis on tavaks valida uus liidunõukogu liige samast keeleruumist nagu eelmine. Deiss oli prantsuse keeleruumist, Leuthard aga saksa omast.
Aastal 2009 valiti Leuthard Šveitsi asepresidendiks. See tagas talle enam-vähem kindla presidendikoha 2010. aastaks, sest tavaliselt valitakse presidendiks senine asepresident. Valimise ajal oli Leuthard liidunõukogu kõige staažikam liige, kes polnud varem Šveitsi president olnud.
Eesti Meediaettevõtete Liit

Eesti Meediaettevõtete Liit (lühend EML) on 1990. aastal asutatud Eesti mittetulundusühing, mille põhitegevus on Eestis tegutsevate meediaorganisatsioonide ühendamine ning selle kaudu ajakirjanduse kui Eesti rahvuskultuuri olulise osa arendamine.
Kuni 2019. aasta aprillini kandis organisatsioon nime Eesti Ajalehtede Liit (lühend EALL). Nime muutmine oli seotud liikmeskonna laienemisega.
2020. aasta seisuga kuulub organisatsiooni 63 liiget. Nende seas on nii päevalehti, nädalalehti, maakonnalehti, tasuta ajalehti, ajakirju, veebiportaale, telekanaleid kui ka raadiokanaleid.
Eesti Ajalehtede Liidu tegevdirektorid on olnud Mart Raudsaar (2010–2020), Toomas Leito (2004–2010) ja Tarmu Tammerk (1995–2004). Alates märtsist 2020 on liidu tegevdirektor Merle Viirmaa-Treifeldt. 
Eesti Ajalehtede Liit annab igal aastal välja aasta ajakirjaniku auhinda ning pressisõbra ja pressivaenlase tiitlit.
Quum

Quum on üks esimesi kosmeetika tippbrändikaupa müüv Eesti internetikaubamaja, mis sai alguse aastal 2002–2003 ning põhines 100% eesti kapitalil. 
Aastal 2009 muudeti Quum rahvusvaheliseks internetipoeks ning domeeni ".ee" asemel võeti kasutusele ".eu". 
Quum müüb ainult tuntud kaubamärke ning on suunatud keskmisest suurema sissetulekuga sihtrühmale. Pole teada, kas 100% eesti kapital on säilinud või on kaasatud ka välismaiseid investoreid.
1959. aasta laskesuusatamise maailmameistrivõistlused

1959. aasta laskesuusatamise maailmameistrivõistlused olid 2. maailmameistrivõistlused laskesuusatamises, mis toimusid 21. veebruaril Courmayeuris Prantsusmaal.
Tulemused.
Mehed.
20 km.
&lt;br&gt;Finaal: 18. veebruar 
&lt;br&gt;Osavõtjaid: 30
&lt;br&gt;Maailmameister 1958: Adolf Viklund, Rootsi 
&lt;br&gt;
&lt;br&gt;Ametlikud tulemused
20 km võistkonnavõistlus.
Kuupäev: 21. veebruar
&lt;br&gt;Osavõtjaid: 7 võistkonda
&lt;br&gt;Maailmameister 1958: &lt;br&gt;
Vladimir Melanin

Vladimir Mihhailovitš Melanin (vene k. Влади́мир Миха́йлович Мела́ньин; 1. detsember 1933 Kirovi oblast – 10. august 1994) oli Nõukogude Liidu laskesuusataja. Olümpiavõitja (1964) ja kolmekordne maailmameister (1959, 1962 ja 1963).
Vladimir Melanin oli Nõukogude Liidu esimene laskesuusatajast maailmameister ja olümpiavõitja. Esimest korda tuli ta maailmameistriks 1959. aasta maailmameistrivõistlustel Courmayeuris 20 km distantsil, kus tema koondisekaaslane Dmitri Sokolov kaotas talle ainult 10 sekundiga. 1962. aasta MM-il Hämeenlinnas tuli ta teist korda maailmameistriks, kuigi tegi esimeses tiirus kaks möödalasku. Edasi laskis ta puhtalt ja võitis teiseks tulnud soomlast Antti Tyrväinenit 38 sekundiga, kuigi tegi ühe möödalasu rohkem kui soomlane. Kolmandat korda tuli ta maailmameistriks 1963. aasta MM-il Seefeldis, kus jõudis jälle finišisse enne Türväinenit ühe minuti ja 40 sekundise edumaaga, kuigi mõlemad tegid neli möödalasku.
Melanini esimesel olümpiavõistlusel 1960. aasta olümpiamängudel Squaw Valleys ebaõnnestus laskmine, ta sai kaheksa trahviminutit, kaotas võitjale Klas Lestanderile 2,5 minutiga ja pidi leppima neljanda kohaga. 1964. aasta OM-il Innsbruckis lasi Melanin puhtalt ja tuli üle kolmeminutilise edumaaga Aleksandr Privalovi ees olümpiavõitjaks.
1962. aasta laskesuusatamise maailmameistrivõistlused

1962. aasta laskesuusatamise maailmameistrivõistlused olid 4. maailmameistrivõistlused laskesuusatamises, mis toimusid 2. märtsil Hämeenlinnas Soomes.
Tulemused.
Mehed.
20 km.
&lt;br&gt;Finaal: 2. märts 
&lt;br&gt;Osavõtjaid: 40
&lt;br&gt;Maailmameister 1961: Kalevi Huuskonen, Soome 
&lt;br&gt;
&lt;br&gt;Tulemused
20 km võistkonnavõistlus.
Kuupäev: 4. märts 
&lt;br&gt;Osavõtjaid: 10 võistkonda 
&lt;br&gt;Maailmameister 1961: &lt;br&gt;
&lt;br&gt;&lt;br&gt;Tulemused 
Medalid.
 Korraldajariik
1963. aasta laskesuusatamise maailmameistrivõistlused

1963. aasta laskesuusatamise maailmameistrivõistlused olid 5. maailmameistrivõistlused laskesuusatamises, mis toimusid 3. veebruaril Seefeldis Austrias.
Meeste 20 km individuaalne ja võistkondlik võistlus olid ainsad võistlused.
Tulemused.
Mehed.
20 km.
&lt;br&gt;Finaal: 3. veebruar 
&lt;br&gt;Osavõtjaid: 47
&lt;br&gt;Maailmameister 1962: Vladimir Melanin, NSVL 
20 km võistkonnavõistlus.
Kuupäev: 3. veebruar
&lt;br&gt;Osavõtjaid: 12 võistkonda
&lt;br&gt;Maailmameister 1962: &lt;br&gt;
&lt;br&gt;&lt;br&gt;Võistkondade tulemused selgusid iga riigi 3 parima individuaalse aja liitmisel.
Laskesuusatamine 1960. aasta taliolümpiamängudel

Laskesuusatamine 1960. aasta taliolümpiamängudel toimus 21. veebruaril Squaw Valleys ja oli esimest korda taliolümpiamängude kavas. Mängudel võisteldi 20 km distantsil.
Tulemused.
20 km.
 
&lt;br&gt;Finaal: 21. veebruar 
&lt;br&gt;Osavõtjaid: 30
&lt;br&gt;Riike: 9
Zolotinka

Zolotinka on alev Venemaal Sahhas Nerjungri ulussis Nerjungri linna haldusalas. Asub Nerjungrist 73 km lõuna pool.
Asulat läbib Amuuri-Jakutski raudtee ja föderaalse tähtsusega maantee M56 "Lena".
Zolotinka asutati 1975. aastal.
Nida

Nida (leedu "Nida", saksa "Nidden") on asula Leedus Kura säärel ja Kura sääre rahvuspargis, kuulub Neringa koosseisu ja on selle halduskeskus. Nida on kõige läänepoolsem Leedu asula. Nida ümbruses on mitmed suured luited. Asula on tähtis turismikeskus, aastas külastab seda keskmiselt 700 000 turisti.
Rahvaarv aastal 2012 oli 2325 inimest.
Nidas asuvad Thomas Manni memoriaalmuuseum, V. K. Mizgirise merevaigugalerii ja ajaloomuuseum.
Ajalugu.
Nidat on esmamainitud 1385. aastal. 1529. aastal sai Nidast alev. XIX sajandi alguses laastas alevit katk.
Algselt asus Nida praegusest asukohast kaks kilomeetrit lõuna pool. 1675. aastal hakkas vana Nidat uputama liiv. 1732. aastal koliti alev praegusse asupaika, kus asusid ees juba kaks kaluriküla: Skruzdynė ja Purvynė. Hiljem kasvasid need üheks asulaks kokku.
1830. aastal sai Purvynė elanikkond täiendust, kui luited matsid Nagliai küla ja osa sealsest elanikkonnast kolis sinna. XIX sajandi teisel poolel muutus Nida suvituspiirkonnaks, kus käisid puhkamas paljud kuulsused, teiste seas Lovis Corinth, Thomas Mann, Carl Knauf, hiljem ka Jean-Paul Sartre.
Vanad Nida ja Purvynė vapid on osa praegusest Neringa vapist.
Kübar

Kübar on vormitud põhjaga ja laiema servaga peakate. 
Selleks et kübar säilitaks talle antud vormi, kasutatakse apreteerimist, tärgeldamist, traatkonstruktsioone, tugevdatud vaheriiet jne. 
Populaarsemad kübaramaterjalid on olnud vilt, nahk ja õmmeldud riie. Läbi ajaloo on kübaraid kaunistatud sulgede, pitsi, karusnaha ja muude selliste lisanditega – kuni purjelaevamudeliteni välja. 
Moeajaloos on vastandatud kübarale baretti, millest protesti ja boheemluse märgina sai kunstnike eelistus.
Skrīveri

Skrīveri on küla ("ciems") Lätis Vidzemes Aizkraukle piirkonnas, Skrīveri valla keskus.
Küla on tekkinud endise Skrīveri mõisa ("Römershof") maadele. Aastal 1634 hakkas mõis kuuluma Koknese mõisa kirjutajale, (rootsi "skrivare"), sellest on paik ka oma nime saanud. 
Aastal 1882 avati küla aladel Römershofi raudteejaam, mille juurde kujunes ka asula. Külas asuvad Kalna iela, Skrīveru stacija, Skrīveru pagasta padome ja Skrīveru izmēģinājumu saimniecība bussipeatused.
Aastatel 1958–1990 oli Skrīveri alev. Aastatel 2009–2021 kuulus asula Skrīveri piirkonda.
Eugen Einman

Eugen Einman (ka Eugen Einmann; 6. oktoober 1905 Tallinn – 12. september 1963 Tallinn) oli eesti jalgpallur. 
Ta on maetud Siselinna kalmistule.
Itaquaquecetuba

Itaquaquecetuba on linn Brasiilias São Paulo osariigis, São Paulo eeslinn.
Tuumaelektrijaamade loend

"Siin on loetletud tuumaelektrijaamu."
2012. aasta 1. veebruari seisuga töötas maailma tuumaelektrijaamades 435 tuumareaktorit.
Lafonia

Lafonia on poolsaar, mis moodustab Falklandi saarte suurima saare Ida-Falklandi lõunaosa. Lafonia on saare põhiosaga ühendatud 4 km laiuse maakitsusega. Poolsaare pindala on 2400 km² ja see on peaaegu asustamata. Poolsaart ühendaval maakitsusel asuvad Darwini ja Goose Greeni asula. Lafonias on kaks asulat: North Arm ja Walker Creek.
Poolsaar on nime saanud briti lambakasvataja Samuel Fisher Lafone'i järgi, kes ala 1846. aastal ostis, et seal lambaid kasvatada.
Lafonias asub maailma lõunapoolseim rippsild, mis ehitati 1825. aastal.
Charles Darwin uuris poolsaare faunat 1833. aastal.
Falklandi sõja ajal toimus Lafonias esimene maismaalahing Briti ja Argentina vägede vahel.
Ida-Falkland

Ida-Falkland (inglise East Falkland, hispaania Isla Soledad) on Falklandi saarte suurim saar. 
Saare lõunaosa moodustab Lafonia poolsaar. Lafonia on saare põhiosaga ühendatud 4 km laiuse maakitsusega. Saare pindala on 6605 km². Suurim asula on Stanley, mis on ka Falklandi saarte halduskeskus. Lafoniat ühendaval maakitsusel asuvad Darwini ja Goose Greeni asula. 
Saare kõrgeim tipp on Mount Usborne, mille kõrgus on 705 m.
Paide Vallimäe mündileid

Paide Vallimäe mündileid on 1989. aastal Paide ordulinnuse varemeist avastatud mündileid.
Paide Vallimäe mündileid leiti konserveerimistööde käigus ruumist IV, mis oli linnuse Läänevärava üks osa. Leid koosnes keskaegsetest müntidest, mis olid pandud riidekotikesse ning peidetud käimlasse. Tõenäoliselt peideti need Liivi sõja ajal.
Aardes oli 678 münti, mis olid vermitud aastail 1515–1568.
1990. aastal pandi puhastatud ja määratletud mündid vaatamiseks välja Järvamaa muuseumis.
1997. aastal varastati Paide Vallitornis eksponeeritud leiust 651 münti, millega muuseumile tekitatud kahjuks hindas Eesti ajaloomuuseumi mündikogu hoidja Ivar Leimus u. 100 000 krooni. Varastatud mündid väidetavalt Pärnu turul 10 000 krooni eest maha müünud varas mõisteti vangi.
Muuseumil on leiust alles 26 münti.
Mündileiu sisu.
Loendis on toodud müntide vermise koht ja väljaandja:
Kumasi

Kumasi on linn Ghanas, Ashanti piirkonna halduskeskus. Asub sisemaal Bosumtwi järve lähedal.
Bosumtwi

Bosumtwi on järv Ghanas, riigi ainuke looduslik järv. Asub 32 km Kumasist lõuna pool. Järv on ümmarguse kujuga, kraatri läbimõõt on umbes 10,5 km. Kaldad on järsud.
Järve vanus on 1,07 miljonit aastat. See on tekkinud meteoriidi langemise tagajärjel.
Ašantid peavad järve pühaks.
Agroklimatoloogia

Agroklimatoloogia (kreeka sõnadest "agros" 'põld', "klíma" 'kliima' ja "lógos" 'teadus') on klimatoloogia haru, mis uurib kliimat (agrokliimat) põllumajandustootmise paiknemise tegurina. 
Agroklimatoloogia eesmärkideks on kliima hindamine põllumajandustootmise seisukohast, agrokliimarajoneerimine jne.
Agrometeoroloogia

Agrometeoroloogia on meteoroloogia haru, mis uurib meteoroloogilisi, klimaatilisi ja hüdroloogilisi tingimusi, mis mõjutavad põllumajandust.
Agul

Agul on linna kaugem osa, kus asub enamik töökohti. See on peamiselt äri- või elamupiirkond ja hõlmab sageli segakasutusega piirkondi ja võib mõnikord sisaldada rohkem töökohti kui elanike arv. Agul võib eksisteerida kas suurema linna/linnapiirkonna osana või eraldiseisva poliitilise üksusena. Nimi kirjeldab piirkonda, mis on rohkem või vähem tihedalt asustatud kui siselinn.
Arengumaade suurimate linnade agulid muutuvad slummideks.
Tartu ja Tallinna ajaloolistesse agulitesse – rahvalikult poeetiliste nimedega Supilinn, Kalamaja, Pelgulinn, Kitseküla – rajasid oma esimese eluaseme maalt linna pürgivad inimesed. Tallinna agulites Kalamajas, Koplis, Pelgulinnas, Kassisabas elasid tehasetöölised pruunikashallides, kopitanud, pimedates ja ülerahvastatud, veevärgita toauberikes. Vaevalt kuskil mujal Euroopas, välja arvatud ehk Rootsi omaaegsed mäetööstuspiirkonnad, oli töölisagulite olme nii masendavalt troostitu kui see oli I maailmasõja eelses Tallinnas. Osa sellest viletsusest on talletatud ka Johannes Pääsukese ajaloolistel fotodel aastast 1914.
Omaaegsed sotsiaaldemokraatlikud utoopiad, mis püüdsid maailma parandada linnaehituse läbi, ei jätnud puudutamata ka Eestit. Eliel Saarise projekt "Suur-Tallinn" oleks õnnestumise korral võinud muuta Tallinna Helsingi- või Riia-sarnaseks esinduslike kvartalitega euroopalikuks suurlinnaks. Kuid siis algas maailmasõda ning üle 8000 Krulli, Dvigateli, Lutheri ja mõnegi muu omaaegse suurtöösturi juures töötanud tööstustöölise pere vajas elamispinda.
1920.–1930. aastail omandasid agulid Eestis mahedamad vormid. "Säärvandiga tubade" asemel hakati ehitama nn Tallinna majade odavaid pisikortereid ja tööliselu omandas üha väikekodanlikumaid vorme.
Georg Koort

Georg Andreas Koort (12. märts 1907 Viljandi – 5. juuni 1964 Lehtse) oli eesti loomaarst. 
Lõpetas 1927 Viljandi Maakonna Poeglaste Reaalgümnaasiumi. Samal aastal astus ta Tartu Ülikooli loomaarstiteaduskonda, lõpetas 1936. Korp! Vironia vilistlane. 
Töötas veterinaararstina Puurmanis, Järva-Jaanis, Jänedal ja Lehtses. 1950–1956 viibis vangilaagrites Mordva ANSVs ja Omski lähedal.
Ta on maetud Tallinna Metsakalmistule.
Isiklikku.
Georg Koorti vend oli eesti filosoof ja Tartu Ülikooli rektor Alfred Koort.
Aherainemägi

Aherainemägi ehk terrikoonik (prantsuse fraasist "terri conique", milles "terri" 'aherainepuistang' + "conique" 'kooniline') on väljatud maavara rikastamise jääkidest kuhjatud puistang.
Kaevanduste ja nende rikastamisvabrikute jäägipuistangutes võivad põlevat ainet ja väävliühendeid sisaldavad rikastusjäägid kuumeneda ja süttida.
Eestis on aherainemäed Ida-Virumaal, kus kaevandatakse põlevkivi. Tuntumad on Kukruse aherainemägi, Käva aherainemägi, Tammiku aherainemägi, Jõhvi (Edise) aherainemäed jt.
Ekslikult nimetatekse aherainemägedeks ka põlevkivi termilise töötlemise (utmise) jääkide puistanguid ja tuhamägesid, kuhu on ladestatud soojuselektrijaamades põletatud kütuse (Eesti kontekstis põlevkivi) tuhk.
Venemaa keisririigi siseministrite loend

Venemaa Keisririigi siseministrite loend on loetelu Venemaa Keisririigi Siseministeeriumi juhtidest alates ministeeriumi loomisest 1802. aastal kuni 1917. aasta Veebruarirevolutsioonini. Siseminister oli aastatel 1880−1917 ühtlasi Üksik Sandarmikorpuse šeff.
Karl-Rudolf Sillak

Karl-Rudolf Sillak (kuni aastani 1934 Karl-Rudolf Silberg; 20. märts 1906 Märjamaa kihelkond, Läänemaa – 17. detsember 1974 Tallinn) oli eesti jalg- ja jääpallur, jäähokimängija ning treener, sporditegelane ja -kohtunik.
Koondisekarjäär.
Koondisedebüüdi tegi ta 23-aastaselt 16. augustil 1929 Balti turniiril Läti jalgpallikoondise vastu. Ta viibis platsil kõik 90 minutit. Mäng lõppes 2:2 viigiga. Lisaks temale tegi samas mängus oma debüüdi Aleksander Mägi.
Ta mängis Eesti jalgpallikoondises 56 mängus, sealhulgas ka maailmameistrivõistluste kvalifikatsioonimängudes aastatel 1933 ja 1938. Ta tuli kolmel korral Baltimaade ja neljal korral Eesti meistriks.
Ta mängis Eesti jääpallikoondises 5 mängus ja tuli 7 korral Eesti meistriks. Ta mängis Eesti jäähokikoondises 7 mängus ja tuli ühe korra Eesti meistriks.
Isiklikku.
Tema vend Evald-Edgar Silberg-Sillak oli samuti jalgpallur.
Paide piiramine (1572–1573)

Paide piiramine leidis aset 1572. aasta detsembrist kuni 1. jaanuarini 1573 Liivi sõja ajal. Moskva tsaaririigi väed vallutasid Rootsile kuulunud Paide linnuse.
Eellugu.
16. detsembril 1572 suundusid Rootsi väed Claes Åkesson Totti juhtimisel Tallinnast ringiga läbi Märjamaa ja Viljandi Põltsamaad piirama. Kaks kartauni koos püssirohuga otsustati saata otse läbi Paide. Sinna nad küll ei jõudnud, saabudes alles jõulupühadeks Uuemõisa.
Samal ajal oli Liivimaale saabunud Ivan IV koos oma kahe poja ja suure sõjaväega. Tallinnas ja Paides paiknenud Rootsi väed seda ei teadnud. Rootslased olid veendunud, et tsaari väed ei julge maale tulla, kuna Liivimaal viibis parasjagu ka suur Rootsi kuninga vägi, mistõttu ei pandud rõhku maakuulamisele ega valvele.
Peagi oli Ivan IV oma vägedega Rakvere all, kuid sellest ei teadnud midagi nii Claes Åkesson Tott ega ka tallinlased. Paides teati moskoviitide kohalolekust, kuid arvati, et tegu on mõne väiksema salgaga, kes ilmselt Uuemõisa suurtükke endale tahab saada. Paide linnuse asevalitseja Hans Boije otsustas seetõttu saata suurema osa linnuse garnisonist suurtükkidele vastu, jättes linnusesse umbes 50 sõjameest, kellele olid lisaks ka linnusesse pagenud talupojad.
Vahepeal oli aga Claes Åkesson Tott saatnud oma väest 500 mõisameest Paidesse suurtükkidele vastu. Paide alla jõudnud mõisamehed soovisid pääseda linnusesse, kuid asevalitseja Boije ei lubanud neil seda teha. Boije, kes oli suurema osa oma garnisonist ära saatnud, kartis, et nood hõivavad linnuse, nagu Klaus Kursell oli hõivanud Tallinna linnuse.
Uuemõisa jõudnud mõisamehi ründas moskoviidi väesalk (vt Uuemõisa lahing).
Piiramine.
Kui Boije oli suurema osa linnuse garnisonist ära saatnud, asusid venelased linna piirama. Seejärel saatsid nad mõni tuhat meest Harju- ja Järvamaad rüüstama.
1. jaanuaril 1573, kell kaks pärast lõunat, vallutasid Moskva väed tormijooksuga Paide linnuse.
Linnuse vallutamisele eelnes tugev kahurituli . Põltsamaa all viibinud Rootsi sõjamehed arvasid Paide suunast kahuripauke kuuldes, et paidelased lasevad saluuti Tallinnast saabunud suurtükkide auks .
Paide piiramisel hukkus üks opritšnina juhte Maljuta Skuratov, kes oli tuntud oma julmuse poolest. Skuratov juhtis isiklikult rünnakut, ronis esimeste seas linnusemüürile ja sai musketikuulist surma.
Tagajärjed.
Vallutanud Paide, tapsid venelased kõik linnuses viibinud isikud. Pääsesid üksnes mõned end linnuse vangikeldrisse peitnud talupojad, kes valetasid, et nad on vangistatud hertsog Magnuse alamad Põltsamaalt. Hans Boije viidi koos mitmete teistega Ivan IV ette, kes nad orade külge lasi siduda ja elusalt praadida.
Oma soosiku Skuratovi surmast masendunud Ivan IV katkestas sõjakäigu ja läks kiiresti Novgorodi tagasi.
Vallutatud Paide asehalduriks ja vojevoodiks määrati Mihhail Andrejevitš Beznin.
1886. aastal lasi Mäo mõisnik Olaf von Stackelberg Mäo mõisa rajada mälestusmärgi Paide piiramisel hukkunud vene sõjameeste mälestuseks.
Chambal

Chambal (hindi keeles चंबल ("Chaṁbal")) on jõgi Aasias Hindustani poolsaarel, Yamuna lisajõgi.
Jõe pikkus on umbes 960 km. 
Jõgi pole laevatatav.
Süsi

Süsi on süsiniku aatomitest koosnev lihtaine, mis moodustab looduses mitmeid modifikatsioone. Need on antratsiit, kivisüsi ja pruunsüsi. Süsi tekib ka puidu põlemisel ja põletamisel, pürolüüsi käigus tekib puusüsi. 
Kunstnikud nimetavad söeks söemassist pulgakest, mida nad kasutavad joonistamiseks.
Ave Maria Mõistlik

Ave Maria Mõistlik (sündinud 5. juulil 1980 Valjala vallas) on eesti aktivist ja ajakirjanik.
Ta lõpetas 1995 Valjala Põhikooli ja 1999 Kuressaare Gümnaasiumi. Ta õppis Kuressaare Ametikoolis ärikorraldust 2005–2007. 
Ta kuulus Avjoska nime all kirjanduslikku rühmitusse TNT!.
2006. aastal võitis ta üleriigilise sekretäride kutsevõistluse ning pälvis auhinna "Tippsekretär 2006". 
2006. aastal valis Eesti Leonardo keskus projektikajastuste konkursi "Leonardoga Euroopasse ja tagasi" võitjaks kutsekooli õpilaste kategoorias tema kirjutise oma praktikast Dublinis sügisel 2006 "Praktikal värviliste uste linnas Dublinis". 
Ta oli Eesti Õpilasesinduste Liidu aktivist (2006–2007) ja kuulus õpilaslehe toimetusse (septembrist 2006 – maini 2007).
Isiklikku.
Ta on Aive Mõistliku tütar.
Tensori järk

Tensori järk on tensori esitamiseks vajaliku massiivi mõõde. 
Skalaar on 0-järku tensor, sest tema suurus on ainus komponent, nii et teda saab esitada 0-mõõtmelise massiivina. 
Vektor on esimest järku tensor, sest teda saab koordinaatide abil esitada komponentide ühemõõtmelise massiivina. 
Maatriks on teist järku tensor, sest teda saab esitada kahemõõtmelise massiivina. Ja nii edasi: k-järku tensor on esitatav komponentide k-mõõtmelise massiivina. 
Tensori järk on tema komponendi spetsifitseerimiseks vajalike indeksite arv.
Moussa Dadis Camara

Moussa Dadis Camara (sündinud 1964) on Guinea sõjaväelane. Ta oli 24. detsembrist 2008 kuni 3. detsembrini 2009 Guinea riigipea.
Moussa Dadis Camara haaras sõjaväelise riigipöörde tulemusel võimu pärast kauaaegse presidendi Lansana Conté surma. Ta on Guinea sõjaväehunta Rahvusliku Demokraatia ja Arengu Nõukogu esimees.
Ta on õppinud Conakry ülikoolis õigus- ja majandusteadust. 1990. aastal astus ta Guinea armeesse. Ta on teeninud muu hulgas Sierra Leones ÜRO rahuvalvejõudude koosseisus ning osalenud sõjaväelises väljaõppes Saksamaal.
3. detsembril 2009 sai ta tapmiskatse käigus vigastada; kaks inimest tema kaaskonnast sai surma. 15. jaanuaril 2010 loovutas ta võimu kuni tervenemiseni oma asetäitjale kindral Sékouba Konatéle.
31. juulil 2024 tunnistati Moussa Dadis Camara 2009. aastal toimunud veresaunas süüdi "inimsusevastastes kuritegudes" ja talle määrati kahekümneaastane vanglakaristus.
Hanid

Hanid (omanimetus "Haqniq") on rahvas Hiinas ja Vietnamis. Nad räägivad lolo-birma keelte hulka kuuluvat hani keelt. Hanide koguarv on umbes 1,5 miljonit. Hiinas elavad nad valdavalt Yunnani provintsis Mekongi ja Hồng Hà vahelisel alal.
Vietnamis elavad nad peamiselt Lai Chau ja Lào Cai provintsides.
Hanid on üks Hiina 56 ametlikult tunnustatud vähemusrahvusest ja üks Vietnami 54 ametlikult tunnustatud vähemusrahvusest.
Northwest Airlines

Northwest Airlines oli Ameerika Ühendriikide lennufirma.
Ettevõte asutati 1926. aastal. Varem on see kandnud ka nime Northwest Orient Airlines.
Northwest Airlinesi peakorter oli Minnesota osariigis Eaganis ning peamised sõlmlennujaamad Minneapolises/Saint Paulis, Detroitis, Memphises, Naritas ja Amsterdamis. 
Northwesti IATA kood oli NW, ICAO kood NWA ja kutsung NORTHWEST.
Ettevõte ühines aastal 2009 Delta Airlinesiga ning alates jaanuarist 2010 lõpetas tegevuse Northwest Airlinesi nime all.
Gita Kalmet

Gita Kalmet (1987. aastani Gita Ränk; sündinud 29. novembril 1959 Tallinnas) on Eesti diplomaat ja endine näitleja. 
Haridus.
Gita Kalmet on lõpetanud 1978. aastal Tallinna 1. Keskkooli ja 1984. aastal Tallinna Riikliku Konservatooriumi lavakunstikateedri (11. lend). Ta on õppinud Eesti Diplomaatide Koolis (1993) ja Oxfordi Ülikoolis (1995–1996).
Töökäik.
Töö näitlejana.
Aastatel 1984–1989 töötas ta Rakvere Teatris näitlejana.
Lisaks on ta mänginud mängufilmides ("Ma pole turist, ma elan siin", 1989; "Hotell E", 1992 (mõlemad Tallinnfilm); "Küünlad pimeduses", 1993, Family Productions; "Novembrikuu hall valgus", 1993; "Kass kukub käppadele", 1999), Eesti Televisiooni telelavastuses ("Tugitooliteater: Ülemlaul", 1988; "Viimane lend", 1995) ja Eesti Raadio kuuldemängudes.
Ta on olnud Eesti Teatriliidu liige (1987–1993).
Diplomaatiline töö.
Alates 1993. aastast töötab ta Eesti välisministeeriumis. Aastatel 1999–2002 töötas ta Eesti suursaatkonnas Pariisis, kus oli saatkonna II sekretär. Seejärel töötas ta välisministeeriumi Euroopa Liidu osakonnas üldasjade büroo direktorina ja 2005. aastal oli vahetusdiplomaat Londonis. 
Aastatel 2006–2012 oli ta Eesti suursaadik Madalmaades. Ta oli ka Eesti alaline esindaja Keemiarelvade Keelustamise Organisatsiooni juures. 
Aastatel 2013–2018 oli ta erakorraline ja täievoliline suursaadik Kanadas, kusjuures ta oli esimene Kanadas (Ottawas) resideeriv Eesti suursaadik.
Alates 2021. aastast on ta erakorraline ja täievoliline suursaadik Tšehhi Vabariigis. Kalmet resideerib Prahas ning on Tšehhi Vabariigi kõrval akrediteeritud alates 25. novembrist 2021 ka Sloveeniasse (kuni juunini 2025) ja alates 3. märtsist 2022 ka Horvaatiasse. 
Isiklikku.
Gita Kalmeti abikaasa on lavastaja ja näitleja Madis Kalmet, nad abiellusid 1987. aastal. Ka nende pojad Henrik (sündinud 1986) ja Karl-Andreas Kalmet (sündinud 1989) on näitlejad.
Michael C. Polt

Michael Christian Polt (sündinud 1954 Austrias) on Ameerika Ühendriikide diplomaat. Ta oli aastatel 2009–2012 Ameerika Ühendriikide suursaadik Eestis. 
Ta on lõpetanud Tennessee ülikooli avaliku halduse alal. 
Aastatel 2004–2006 oli ta USA suursaadik Serbias ja Montenegros, seejärel kuni 2007. aastani suursaadik Serbias. Varem on ta muu hulgas töötanud saatkondades Saksamaal, Šveitsis, Panamas, Mehhikos ja Taanis. 
Novembris 2009 kinnitas Ameerika Ühendriikide Senat Michael C. Polti suursaadikuks Eestis ning 10. detsembril andis ta oma volikirja üle president Toomas Hendrik Ilvesele. 
Tema teenistusaeg Ameerika Ühendriikide suursaadikuna Eestis lõppes 22. juulil 2012. Tema järglane sellel ametikohal oli Jeff Levine, kes esitas volikirja presidendile 17. septembril 2012 ja lahkus ametist aastal 2015.
Tensorkorrutis

Vektorite, maatriksite, tensorite, vektorruumide, algebrate, topoloogiliste vektorruumide, moodulite vms tensorkorrutis (tähis ⊗) on küll detailides erinevalt defineeritud, kuid on alati kõige üldisem bilineaarne kujutis. 
Mõnes kontekstis on tensorkorrutis sama mis väliskorrutis. 
Tensorkorrutis on defineeritud ka monoidaalsete kategooriate kontekstis. 
Lineaaralgebras ja diferentsiaalgeomeetrias kirjeldatakse tensorkorrutiste abil multilineaarvorme. Kommutatiivses algebras ja algebralises geomeetrias vastab see ühelt poolt geomeetriliste struktuuride ahendile alamhulkadele, teiselt poolt geomeetriliste objektide otsekorrutisele. 
Vektorruumide tensorkorrutis.
Olgu "V" ja "W" vektorruumid üle ühise korpuse. Siis tensorkorrutis
formula_1
on vektorruum, mille võib konstrueerida järgmiselt. Kui formula_2 on ruumi "V" baas ja formula_3 on ruumi "W" baas, siis formula_4 on vektorruum, milles leidub baas, mille elemente saab viia üksühesesse vastavusse lähteruumide baaside otsekorrutise 
formula_5
järjestatud paaridega. Ruumi formula_4 mõõde võrdub seetõttu ruumide "V" ja "W" mõõdete korrutisega. 
Selle baasi elementi, mis vastab järjestatud paarile formula_7, tähistatakse formula_8. Sümbolil formula_9 ei ole sealjuures seni sügavamat tähendust. Nüüd võib selle baasi abil defineerida ruumide "V" ja "W" vektorite korrutise, mida tähistatakse sellesama tehtemärgiga. Loomulikult on kahe baasivektori formula_10 ja formula_11 korrutis just see baasivektor, mille tähiseks sai formula_12. Suvaliste vektorite korrutise saab nüüd bilineaarse jätku abil:
 vektoritele formula_13 ja formula_14, kus formula_15 on lõplikud, 
seatakse vastavusse korrutis 
formula_16.
Lõplikumõõtmeliste vektorruumide "V" ja "W" korral saab tensorkorrutise konstrueerida maatriksite ruumina. Read nummerdatakse "V" baasiindeksiga formula_17, veerud "W" baasiindeksiga formula_18. Kahe vektori formula_19 korrutis on maatriks, mille element kohal ("i","j") on vektori "v" "i"-nda koordinaadi ja vektori "w" "j"-nda koordinaadi korrutis. Veerud on "v" kordsed, read on "w" kordsed. (Maatriksite keeles nimetatakse seda konstruktsiooni ka düaadiliseks korrutiseks.)
Eesti Terminoloogia Ühing

Eesti Terminoloogia Ühing (lühendina Eter, inglise keeles "Estonian Terminology Society") oli 19. juunil 2001 asutatud mittetulundusühing, mis lõpetas tegevuse 2015. aastal. Ühingu eesmärgid olid
Eesti Terminoloogia Ühingusse võisid kuuluda nii füüsilised kui ka juriidilised isikud.
Äriregistri andmeil kustutati Eter registrist 15. detsembril 2015.
Heinrich Uukkivi

Heinrich Uukkivi (10. mai 1912 Narva-Jõesuu – 1943 Krasnojarski krai, Vene NFSV) oli eesti jalgpallur.
Koondisekarjäär.
Oma koondisedebüüdi tegi Uukkivi 8. juulil 1931 sõpruskohtumises Rootsi jalgpallikoondise vastu. Ta viibis platsil kõik 90 minutit. Mäng kaotati 3:1. Uukkivi oli mängupäeval 19-aastane. 7. augustil 1935 lõi ta Soome jalgpallikoondise vastu oma esimese värava koondises. Mäng lõppes 2:2.
1941. aastal Punaarmeesse mobiliseerituna võttis osa Velikije Luki lahingutest ning läks üle Saksa poolele. Velikije Luki langedes Nõukogude vägede kätte langes vangi ka Uukkivi. Nõukogude tribunal karistas teda Saksa poolele ülemineku eest algul surmanuhtlusega, hiljem muudeti see 10-aastaseks vangilaagrikaristuseks. Uukkivi hukkus vangilaagris.
Argo Arbeiter

Argo Arbeiter (sündinud 5. detsembril 1973 Viljandis) on Eesti jalgpallitreener ja endine jalgpallur.
Ta on lõpetanud 1993. aastal Johann Köleri nimelise Viljandi 4. Keskkooli.
Karjäär.
1998–2000 mängis Soome klubis Kotkan TP.
Ta on olnud IV liiga klubi FC Eston Villa treener ja mängija.
2016. aastal sai ta FC Flora peatreeneriks, 2017. aasta algul määrati ta JK Tallinna Kalevi noortetöö arenguspetsialistiks ning sama aasta lõpus klubi esindusmeeskonna peatreeneriks.
2018. aasta novembris sõlmis Arbeiter Soome esiliiga klubiga Kotkan TP 2+1 aastat kehtiva lepingu ning sai meeskonna peatreeneriks, abitreeneriks määrati Indrek Zelinski.
2021. aasta novembris alustas tööd Nõmme Kalju spordidirektorina.
Trammiliiklus Ust-Ilimskis

Ust-Ilimski kiirtrammiliin avati 15. septembril 1988. Trammi rööpmelaius on samasugune nagu laiarööpmelisel rongil – 1524 mm. Kasutusel on Vene päritolu trammid KTM-5.
Kiirtrammiliini pikkus on 15 km ja liinil on lisaks trammidepoo peatusele veel neli vahepeatust ja kaks lõpp-peatust: 9. mikrorajoon ja Tselluloosikombinaat. Depoo peatus asub keskel. Pikim peatusevahe on 4,6 km, mis on üks maailma pikimaid. 
Marsruutidel ei ole numbreid, sest neid on ainult kaks: lühike (9. mikrorajoonist depooni) ja pikk (teise otsa, tselluloosikombinaadini).
Kiirtramm sõidab tipptunnil iga 5 minuti tagant, väljaspool tipptundi iga poole tunni tagant, olenemata ilmast, isegi 50-kraadise külmaga. 
Trammi keskmine kiirus on 26 km/h, mis ületab märgatavalt Venemaa keskmist (15 km/h).
Pilet maksab lühikesel liinil 12 rubla, pikal liinil 15 rubla. Igas vagunis on konduktor.
2001. aastal valiti Ust-Ilimski kiirtramm Venemaa parimaks trammisüsteemiks.
Aluste–Kergu tee

Aluste–Kergu tee (registrinumbriga 58) on üks Eesti tugimaanteedest. 
See saab alguse Aluste ja Pärnjõe küla piiril Pärnu–Rakvere–Sõmeru tee 38. kilomeetril. Tee pikkus on 12,2 km. Tee lõpeb Kergu külas Rapla–Järvakandi–Kergu tee ja Pärnu-Jaagupi – Kergu tee lõpus. 
Sillad Aluste–Kergu teel.
Sildade nimistu pärineb teeregistrist.
Asulad Aluste–Kergu teel.
Pärnjõe küla, Aluste küla, Viluvere küla, Sohlu küla, Kergu küla.
Kammertoon

Kammertoon on muusikas kokkuleppeline helikõrguse etalon. 
Kammertoon on läbi aegade olnud erinev. Tänapäeval mõeldakse standardse kammertooni all helikõrgust a′ = 440 Hz
Kammertoon kui helikõrguse etalon võeti kasutusele 17. sajandi alguses Saksamaal. Praetorius (Syntagma musicum II, 1618), kasutas nimetust "CammerThon", mille all ta pidas silmas referentsheli ("rechte Thon"). Praetoriuse ajal oli kammertooni standard umbes a′ = 465 Hz (umbes pooltooni võrra kõrgem kui a′ = 440 Hz) ja see oli ühine enamikule tolle ajastu muusikainstrumentidele. 
Uute Prantsmaa päritolu puupuhkpillide kasutuselevõtuga 17. sajandi teisel poolel langes kammertoon tervetooni või rohkemgi. Umbes 1700. aastaks oli kammertoonil kolm standardset kõrgust, umbes a′ = 415 Hz, a′ = 403 Hz ja a′ = 390 Hz (nö madal kammertoon ("tief-Cammerton") ehk ooperitoon ("Opera-Ton")).
18. sajandi organistid käsitlesid kammertoonina eelkõige orelite a'-d, mis oli üldiselt häälestatud kõrgemale. Seetõttu nimetati seda ka kooritooniks ("Chortonis") ehk ka kornetitooniks ("Cornet-Tonis"). Kui teiste pillide häälestus oli orelist suur sekund madalam, pidi organist pidi mängima in B ehk suur sekund madalamalt, et nende pillide C-ga koos mängida. Sellist kammetooni nimetati ka vahel B-kammertooniks ("B-Cammerton"). Kui muud pillid häälestati väike terts alla ehk in A, pidid organistid mängima väike terts madalamalt ja sellist helikõrgust nimetati ka A-kammetooniks ("A-Cammerton"). 
Neid termineid võidi kasutada ka kopistidele transponeerivate instrumentide partiide väljakirjutamiseks, sest 18. sajandi arusaamade järgi olid A- või B-kammertoonis puupuhkpillid tänapäevases mõttes kooritooni ("Chorton") suhtes in A või in B.
18. sajandi esimesel poolel ehitati ka mõned kammetoon-orelid kõrgusega umbes a′ = 416, mis sobisid hästi tolle aja suhteliselt liikumatu kõrgusega instrumentide, nagu plokkflöötide ja flöötidega.
Pärnu–Tori tee

Pärnu–Tori tee (registrinumbriga 59) on üks Eesti tugimaanteedest. 
See saab alguse Pärnu linna ja Reiu küla piiril Tallinna–Pärnu–Ikla tee 134. kilomeetril. Tee pikkus on 23,5 km. Tee lõpeb Selja külas Pärnu–Rakvere–Sõmeru tee 22. kilomeetril. Pärnu linnast kuni Kõrsa külani kannab nime Paide maantee, Paikuse alevikus osaliselt ka Pärnade puiestee nime. Tori aleviku tänavatena kannab nimesid Pärnu maantee ja Selja maantee.
Sillad Pärnu–Tori teel.
Sildade nimistu pärineb teeregistrist.
Asulad Pärnu–Tori teel.
Pärnu linn, Reiu küla, Paikuse alevik, Sindi linn, Seljametsa küla, Kõrsa küla, Urumarja küla, Taali küla, Randivälja küla, Tori alevik, Selja küla.